
Sárga fal víz fölött
Visszanéző *
Porond él víz fölött.**
Öt lépés homok.
Naponta szép vár kél.
Röggelre*** romok.
Mindön nap új kezdés.
Markomból csurog.
Újabb cifratorony!
Angyal, bámulod?
Alkonyi napsugár
elenyész, sikolt.
Parton fönt epörfák.
Zárva régi bolt.

* Magyarkanizsai strand, 1955 nyara.   
** A Tisza medre közepében apró szigetek éledeztek. Porondnak neveztük őket. Létük a vízállástól, hullámzástól függött. Hozzájuk, rájuk szerettem beúszni és csöpögtetni homokvárat. 
*** Akkoriban még legtöbben ö-ző nyelvjárásban beszéltek Magyarkanizsán. Én ott tanultam meg és használtam is az alföldi tájnyelvet, ezért jelzem ezt a fontos sajátosságot a versben.



